Ρενάτο Σιβέλι

Ο Ρενάτο Σιβέλι είναι Αργεντινός ποδοσφαιριστήςFiche de Civelli  sur lfp.fr, γεννημένος στις 14 Οκτωβρίου 1983 στο Πεουαχό της Αργεντινής, ο οποίος αγωνίζεται στη θέση του κεντρικού αμυντικού. Με ύψος 1,93 μέτρα και βάρος 89 κιλά, διαθέτει επίσης ιταλική υπηκοότητα.

Ο μικρός του αδερφός Λουσιάνο, αγωνίζεται για λογαριασμό της Κλουμπ Λιμπερτάδ στην Παραγουάη.

 Βιογραφία 
 Ξεκινήματα 
Ο Ρενάτο ξεκίνησε την καριέρα του στη διάρκεια της σεζόν 2003-2004 με την ομάδα της ΚΑ Μπάνφιλντ, όπου παρέμεινε για διάστημα 2,5 σεζόν, προτού εντοπιστεί από την Μαρσέιγ, όπου και παραχωρήθηκε δανεικός με οψιόν αγοράς στις 31 Ιανουαρίου 2006. Αγωνίστηκε για πρώτη φορά στη Λιγκ 1 απέναντι στη Μετς καθώς ο βασικός αμυντικός του συλλόγου, Μπόστιαν Σέζαρ, ήταν τραυματίας και ψηφίστηκε ως MVP της συγκεκριμένης αναμέτρησης από τους επισκέπτες του OM.net, της επίσημης ιστοσελίδας της Ολιμπίκ Μαρσέιγ.

Στη διάρκεια αυτής της πρώτης του σεζόν με την ΟΜ, συμμετείχε ενεργά στην πορεία της ομάδας στον θεσμό του Κυπέλλου Γαλλίας, όπου, όμως, ηττήθηκε στον τελικό απέναντι στην Παρί Σεν Ζερμέν. Ένα μήνα μετά από αυτή τη μεγάλη απογοήτευση, η ΟΜ έκανε χρήση της οψιόν αγοράς και τον απέκτησε, για ένα εκτιμώμενο ποσό μεταξύ 1 και 2 εκατομμυρίων ευρώ. Βασικό και αναντικατάστατο στέλεχος του συλλόγου στην αρχή της σεζόν, έγινε εκ νέου αναπληρωματικός μετά την άφιξη του Ζυλιάν Ροντριγκές τον Ιανουάριο του 2007.

Έχοντας παραχωρηθεί ως δανεικός για τη σεζόν 2007-2008 στην αργεντίνικη Χιμνάσια ι Εσγρίμα ντε Λα Πλάτα, επέστρεψε στη Μαρσέιγ τον Ιούνιο του 2008 έχοντας, εκ νέου, ρόλο αναπληρωματικού για τη σεζόν 2008-2009, με τον Γκέρετς να προτιμά στη θέση του τους Ζουμπάρ και Χίλτον.

Στις 22 Φεβροαυρίου 2009, κι ενώ δεν είχε αγωνιστεί σε επίσημο αγώνα για διάστημα οκτώ μηνών, ο Ρενάτο πήρε τη θέση του Ζυλιάν Ροντριγκές, ο οποίος είχε τραυματιστεί στο 32ο λεπτό της αναμέτρησης για την 25η αγωνιστική της Λιγκ 1 απέναντι στη Λε Μαν στο Σταντ Βελοντρόμ.
Στη συνέχεια, ο Έρικ Γκέρετς τον εμπιστεύτηκε και κατάφερε να καθιερωθεί χωρίς να ξαναχάσει τη θέση βασικού στο κέντρο της άμυνας δίπλα στον Βιτορίνο Χίλτον, υποβιβάζοντας, έτσι, τον Ζυλιάν Ροντριγκές και τον Ρονάλντ Ζουμπάρ στον πάγκο των αναπληρωματικών, τον πρώτο για τα πειθαρχικά του παραπτώματα, τον δεύτερο για τις επαναλαμβανόμενες κακές του εμφανίσεις. Συμμετείχε στην κούρσα τίτλου των Μασσαλών πετυχαίνοντας, στη διάρκειά της, τέρματα καθοριστικής σημασίας για την ομάδα του απέναντι στις Ναντ και Λοριάν. Ωστόσο, οι επιδόσεις του αποδείχτηκαν μη-ικανοποιητικές, καθώς ενώ το συμβόλαιό του ολοκληρωνόταν στην Ολιμπίκ Μαρσέιγ με το πέρας της σεζόν 2008/2009 και καθώς δεν περιλαμβανόταν, πλέον, στα πλάνα του προπονητή του συλλόγου Ντιντιέ Ντεσάν, το συμβόλαιό του δεν ανανεώθηκε.

 ΟΖΚ Νις 
Αφού είχε υπογράψει συμβόλαιο διάρκειας 5 ετών τον Αύγουστο του 2009 με τη Σαν Λορένσο, ο Σιβέλι, επιμένοντας να επιστρέψει στη Γαλλία, παραχωρήθηκε ως δανεικός μέχρι το τέλος της σεζόν στην ΟΖΚ Νις με οψιόν αγοράς της τάξεως των 1,7 εκατομμυρίων ευρώ1,7M€ pour conserver Civelli. Πέτυχε το πρώτο του τέρμα με την ΟΖΚ Νις στις 6 Μαρτίου 2010 απέναντι στη Νανσί, έπειτα από κεφαλιά στο 7ο λεπτό.

Την 1η Ιουλίου 2010, η ομάδα από την Κυανή Ακτή έκανε χρήση της ρήτρας αγοράς του παίκτη. Ο Σιβέλι υπέγραψε συμβόλαιο συνεργασίας με τη Νις έως τον Ιούνιο του 2013« http://www.mercato365.com/infos-clubs/nice/article_430666_Nice-Officiel-pour-Civelli.shtml » , mercato365, 1er juillet 2010..

Στην έδρα της Ρενς, σε μία αναμέτρηση για την 8η αγωνιστική της Λιγκ 1, σημείωσε την 100ή του επίσημη συμμετοχή με τη φανέλα των μελανέρυθρων. Με αυτό τον τρόπο, η Νις έγινε η ομάδα με την οποία ο Σιβέλι έχει σημειώσει τον μεγαλύτερο αριθμό συμμετοχών σε όλη του την καριέρα.

 Αγωνιστικό Στυλ 
Έχοντας ηγετική φυσιογνωμία χάρη στην αργεντίνικη "grinta" του, ιδιαίτερα επικίνδυνος για οποιονδήποτε αντίπαλο κάτοχο της μπάλας, τις περισσότερες φορές επεμβαίνει με σκληρά μαρκαρίσματα, ενώ το μεγάλο ύψος του του δίνει συχνά το πλεονέκτημα στις εναέριες μονομαχίες και στις στημένες φάσεις. Τις περισσότερες φορές λάθος όσον αφορά τις αντιδράσεις του, με περιορισμένες τεχνικές ικανότητες και με σημαντικό μειονέκτημα τον αργό ρυθμό παιχνιδιού του και τις κακές μεταβιβάσεις του, καταφέρνει, ωστόσο, να τα αναπληρώσει με το πάθος και την αυτοθυσία που βγάζει στις διεκδικήσεις της μπάλας. Στο επιθετικό κομμάτι, διακρίνεται για την ικανότητά του στο ψηλό παιχνίδι στις στημένες φάσεις, απ'όπου έχει πετύχει και αρκετά τέρματα με κεφαλιές, οι οποίες αποτελούν και το βασικό του όπλο.

 Διακρίσεις 
 2006 : Νικητής του Κυπέλλου Γαλλίας με την Ολιμπίκ Μαρσέιγ
 2006 και 2007: Φιναλίστ του Κυπέλλου Γαλλίας με την Ολιμπίκ Μαρσέιγ
 2007 και 2009 : Δευτεραθλητής Γαλλίας με την Ολιμπίκ Μαρσέιγ

 Καριέρα 
 Σεζόν  Ομάδα  Χώρα  Πρωτάθλημα  Εθνικά Κύπελλα  Διασυλλογικές Διοργανώσεις   2003 - 2004 Μπάνφιλντ   Πριμέρα Ντιβιζιόν  14 συμμετοχές  -  -  - 2004 - 2005 Μπάνφιλντ   Πριμέρα Ντιβιζιόν  30 συμμετοχές  -  -  -2005 - 2006 Μπάνφιλντ   Πριμέρα Ντιβιζιόν  18 συμμετοχές / 1 τέρμα  -  -  - Μαρσέιγ   Λιγκ 1  11 συμμετοχές / 1 τέρμα 4 συμμετοχές  2 συμμετοχές (UC)  - 2006 - 2007 Μαρσέιγ   Λιγκ 1  21 συμμετοχές / 3 τέρματα  2 συμμετοχές  1 συμμετοχή (UIC) + 4 συμμετοχές (UC)  - 2007 - 2008 Χιμνάσια ΛΠ   Πριμέρα Ντιβιζιόν  29 συμμετοχές / 1 τέρμα  -  - - 2008 - 2009 Μαρσέιγ  Λιγκ 1  14 συμμετοχές / 2 τέρματα  -  4 συμμετοχές (UC)  -2009 - 2010 Σαν Λορένσο   Πριμέρα Ντιβιζιόν  11 συμμετοχές / 1 τέρμα  -  1 συμμετοχή (CS)  - ΟΖΚ Νις   Λιγκ 1  17 συμμετοχές / 1 τέρμα  -  -  - 2010 - 2011 ΟΖΚ Νις   Λιγκ 1  31 συμμετοχές / 3 τέρματα  6 συμμετοχές / 0 τέρματα  -  - 2011 - 2012 ΟΖΚ Νις   Λιγκ 1  34 συμμετοχές / 4 τέρματα  5 συμμετοχές / 2 τέρματα  -  - 2012 - 2013 ΟΖΚ Νις   Λιγκ 1  33 συμμετοχές / 5 τέρματα  4 συμμετοχές / 1 τέρμα  -  -

Τελευταία ενημέρωση στις 20 Μαΐου 2013

 Παραπομπές 

 Εξωτερικός σύνδεσμος 
 Στατιστικά του Τσιβέλι

Κατηγορία:Αργεντινοί ποδοσφαιριστές
Κατηγορία:Ποδοσφαιριστές Μπάνφιλντ
Κατηγορία:Ποδοσφαιριστές Χιμνάσια ι Εσγρίμα ντε Λα Πλάτα
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές Σαν Λορένσο Αλμάγρο
Κατηγορία:Ποδοσφαιριστές ΟΖΚ Νις
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ Τουρκίας